EkBass/fiwiki-20250220-pages-articles huggingface dataset:
Sorvapasuri

Sorvapasuri on sorvan ja pasurin risteymä. Se on lisääntymiskykyinen. == Ulkonäkö == Sorvapasuri on jonkin verran särkilahnan näköinen. Peräevässä on 15-20 ruotoa, kun niitä on sorvalla 13-15 ja pasurilla 22-26. Sorvapasurilla on kaksi riviä hampaita. Vartalo on hiukan korkeampi kuin sorvalla. == Levinneisyys == Sorvapasuria on tavattu Sysmästä, Porvoon seudulta ja Lohjanjärvessä. == Lähteet == * Lauri Koli: Suomen kalaopas Luokka:Särjet (alaheimo) Luokka:Risteymät
Luettelo tieteenalan isänä tai äitinä pidetyistä henkilöistä

== Matemaattiset alat == * Akustiikka: Ernst Chladni * Analyyttinen geometria: René Descartes * Atomioppi: Leukippos, Demokritos, John Dalton * Geometria: Eukleides * Joukko-oppi: Georg Cantor * Nykyaikainen fysiikka: Isaac Newton, Galileo Galilei * Kemia: Geber * Nykyaikainen kemia: Antoine Laurent Lavoisier, Jöns Jacob Berzelius * Kvanttimekaniikka: Max Planck, Werner Heisenberg * Logaritmi: John Napier * Optiikka: Ibn al-Haitham * Orgaaninen kemia: Friedrich Wöhler, Justus von Liebig, Friedrich August Kekulé * Sähköoppi: Michael Faraday * Termodynamiikka: Sadi Carnot, James Prescott Joule, Rudolf Clausius, Ludwig Boltzmann * Ydinfysiikka: Ernest Rutherford, Niels Bohr == Luonnontieteet == * Evoluutiobiologia: Charles Darwin * Geologia: Nicolas Steno, Georges Cuvier * Nykyaikainen geologia: James Hutton, Charles Lyell * Tähtitiede: Hipparkhos * Nykyaikainen tähtitiede: Tyko Brahe * Zoologia: Konrad von Gesner * Mineralogia: Georgius Agricola == Lääketiede ja fysiologia == * Nykyaikainen fysiologia: Andreas Vesalius, Claude Bernard * Lääketiede: Hippokrates * Mikrobiologia: Antoni van Leeuwenhoek, Louis Pasteur, Linus Pauling * Neurologia: Jean-Martin Charcot, Santiago Ramón y Cajal, Charles Sherrington, Edgar Douglas Adrian * Patologia: Giovanni Battista Morgagni, Rudolf Virchow * Perinnöllisyystiede: Gregor Mendel * Psykologia: Wilhelm Wundt, Sigmund Freud * Toksikologia: Paracelsus == Humanistiset tieteet == * Nykyaikainen antropologia: Franz Boas * Historiankirjoitus: Herodotos * Nykyaikainen historiankirjoitus: Edward Gibbon * Sosiologia: Auguste Comte, Émile Durkheim Tieteenalan isänä tai äitinä pidetyt henkilöt
Khašuri

Khašuri () on kaupunki ja Khašurin piirikunnan keskus Šida Kartlin hallintoalueella Georgiassa. Kaupungin väkiluku on 26 135 (vuonna 2014). Paikkakunta mainitaan kirjallisessa lähteessä ensimmäisen kerran vuonna 1693. Vuonna 1872 rakennettiin Potin ja Tbilisin välinen rautatieyhteydelle Mihailovon seisake, joka sai nimensä Venäjän keisarikunnan silloisen Kaukasian kenraalikuvernöörin ja suuriruhtinaan Mihail Nikolajevitš Romanovin mukaan. Asemanseudusta tuli lähikylien keskus, ja nykyinen kaupunki alkoi kehittyä toden teolla. Vuonna 1886 Mihailovossa asui 88 perhettä, kaikkiaan 296 henkeä. Vuonna 1917 seisakkeen nimi vaihdettiin Khašuriksi. Vuonna 1921 Khašuri sai kaupungin arvon. Vuosina 1928–1934 nimenä oli kuitenkin Stalinisi () neuvostojohtaja Josif Stalinin kunniaksi. Partofkhashuri.jpg|Asuinaluetta. Khashuri Railway Station Control Tower.jpg| Näkymä rauta­tie­asemalta kohti rata­pihan valvonta­tornia. Old Theatre in Khashuri.jpg|Vanha teatteri. St.barbare.khashuri.jpg|Pyhän Barbaran kirkko. == Lähteet == == Aiheesta muualla == Luokka:Georgian kaupungit Luokka:Šida Kartli
FC Rot-Weiß Erfurt

FC Rot-Weiß Erfurt e. V. on saksalainen jalkapalloseura Erfurtista. 350px|thumb|Joukkueen kannattajat == Historia == Seura on voittanut DDR- Oberligan kahdesti vuosina 1954 ja 1955. Se voitti myös vuonna 1949 Neuvostoliiton miehitysalueen mestaruuden. Kansainvälisesti paras saavutus on UEFA Cupin toiselle kierrokselle pääsy vuonna 1992. == Viime kaudet == Kausi Sarja (taso) Sijoitus 1999-2000 Regionalliga Nordost (III) 7. 2000-01 Regionalliga Süd (III) 15. 2001-02 Regionalliga Süd 5. 2002-03 Regionalliga Süd 9. 2003-04 Regionalliga Süd 2. 2004-05 2. Bundesliiga (II) 18. 2005-06 Regionalliga Nord (III) 14. 2006-07 Regionalliga Nord 11. 2007-08 Regionalliga Nord 7. 2008-09 3. Liga (III) 10. ==Lähteet== == Aiheesta muualla == *Virallinen kotisivu Luokka:Saksalaiset jalkapalloseurat Luokka:Erfurt Luokka:Vuonna 1966 perustetut urheiluseurat
Niels Arden Oplev

Niels Arden Oplev (s. 26. maaliskuuta 1961) on tanskalainen elokuvakäsikirjoittaja ja -ohjaaja. Vuonna 2009 Oplev työskentelee muun muassa Stieg Larssonin Millennium-romaanitrilogian filmatisointien parissa. Ensimmäinen osa Miehet jotka vihaavat naisia tuli teattereihin keväällä 2009. == Aiheesta muualla == * Luokka:Tanskalaiset elokuvaohjaajat Luokka:Vuonna 1961 syntyneet Luokka:Elävät henkilöt
Anna ystävämme

Anna ystävämme (Anne of Avonlea) on kanadalaisen kirjailijan L. M. Montgomeryn teos. Alkuteos ilmestyi vuonna 1909. Hilja Vesalan suomennos julkaistiin 1921. Teos on toinen kahdeksanosaisesta Anna-sarjasta. ==Juoni== Kuten sarjan ensimmäinenkin osa, Anna ystävämme, kertoo orpotyttö Anna Shirleyn elämästä Kanadassa Prinssi Edwardin saarella. Kirjan alussa nyt 16-vuotias Anna aloittaa opettajan työt Avonlean koulussa. Kirja kuvaa muutaman vuoden ajan Annan tapahtumarikasta elämää työssä ja opinnoissaan jatko-opistossa. Hän kokee monen moisia kommelluksia työssään ja ystäviensä kanssa. Cuthberteille muuttavat Keithin kaksoset pitävät myös huolen siitä, ettei Annan elämästä puutu tapahtumia. ==Päähenkilöt== *Anna Shirley on kirjasarjan punatukkainen päähenkilö. Edellisessä kirjassa Marilla ja tämän edesmennyt veli Matthew adoptoivat kummallisten sattumusten kautta kotiinsa tämän puheliaan ja mielikuvituksellisen tytön. Anna on hyvin rohkea ja rakastaa kauniita asioita. Hänen oppilaansa rakastavat tätä mitä syvimmin, samoin Marilla ja Keithin kaksoset. *Marilla Cuthbert on iäkäs neiti, joka adoptoi Annan sarjan ensimmäisessä osassa. Marilla on käytännöllinen ja järkevä, ja aluksi varsin tiukkakin, mutta ajan myötä hänestä tulee kiltimpi ja suvaitsevampi. *Diana Barry on Annan paras ystävä. Hän on kaunis ja mustatukkainen, mutta alkaa tämän kirjan aikana lihomaan, minkä hän yrittää kaikin tavoin estää. Diana on hiljaisempi ja ujompi kuin Anna, mutta tytöt rakastavat toisiaan kuitenkin hyvin paljon. *Gilbert Blythe on Annan entinen arkkivihollinen, nykyinen ystävä. Gilbert on hyvin komea ja fiksu, ja lähes kaikki Avonlean tytöt ovat ihastuneet häneen, paitsi Anna. Gilbert taas toivoisi Annan olevan hänelle enemmän kuin pelkkä ystävä. *Rachel Lynde on Marillan naapuri ja hyvä ystävä. Rouva Lynde on hyvin suulas ja suorasanainen nainen, joka tietää aina kaikki juorut Avonleasta. *Dora ja Davey Keith ovat kuusivuotiaat kaksoset, joiden äidin kuollessa Marilla ottaa nämä huostaansa. Dora käyttäytyy kuin enkeli, Daveyn luonne on taas täysin päinvastainen. Marilla ja Anna saavat kokea monenlaisia kamppailuja ennen kuin Davey saadaan kesytettyä. == Katso myös == * Anna ystävämme (televisiosarja) == Lähteet == Luokka:Anna-sarja Luokka:Vuoden 1909 kirjat
Mihail Žukov

Mihail Sergejevitš Žukov (, s. 3. tammikuuta 1985 Leningrad, Venäjän SFNT, Neuvostoliitto) on venäläinen jääkiekkoilija, pelipaikaltaan hyökkääjä. Hänellä on myös Ruotsin kansalaisuus.Mihail Žukov hockeysfuture.comissa == Ura == Žukov asui lapsena Ruotsissa ja pelasi juniorina jääkiekkoa siellä vuoteen 2004 asti. Ruotsin Elitserienissä otteluja ei kuitenkaan tullut kuin kolme HV 71:ssä, muuten hän pelasi juniorisarjoja ja miesten otteluja Allsvenskanissa. Edmonton Oilers varasi NHL:ään 18-vuotiaan Žukovin vuonna 2003, kolmannen kierroksen varauksena. Vuonna 2004 Žukov siirtyi kotimaahansa Venäjälle. Hän oli voittamassa Ak Bars Kazanissa Venäjän mestaruutta vuonna 2006, sekä hopeaa vuonna 2007. Toukokuussa 2009 Žukov siirtyi Lada Toljattiin, jossa pelasi kuusi ottelua kaudella 2009–2010 ennen lokakuista siirtoa Severstal Tšerepovetsiin. Syyskuussa 2010 hän siirtyi SKA Pietariin, jossa pelasi vain kaksi ottelua, kunnes siirtyi lokakuussa takaisin Severstal Tšerepovetsiin. Marraskuussa Žukov siirtyi Spartak Moskovaan. Spartakissa hän aloitti myös kauden 2011–2012. Hän pelasi kuitenkin seurassa vain 20 ottelua ennen siirtymistään Vitjaz Tšehoviin. Tšehovissa Žukov pelasi 16 ottelua, kunnes siirtyi tammikuussa Avangard Omskiin. == Tilastot == 2001-2002 IFK Arboga Allsvenskan 37 4 9 13 12 - - - - - 2002-2003 IFK Arboga Allsvenskan 41 9 14 23 30 - - - - - 2003-2004 HV71 SHL 3 0 0 0 0 - - - - - Västerås IK Allsvenskan 44 5 12 17 16 - - - - - 2004-2005 Ak Bars Kazan Venäjä 2 0 0 0 0 - - - - - Spartak Moskova Venäjä 13 1 2 3 2 - - - - - 2005-2006 Ak Bars Kazan Venäjä 38 1 7 8 8 4 0 1 1 0 2006-2007 Ak Bars Kazan Venäjä 37 2 7 9 26 11 0 4 4 4 2007-2008 Ak Bars Kazan Venäjä 43 3 8 11 16 4 0 0 0 0 2008-2009 Ak Bars Kazan KHL 35 5 5 10 10 8 0 1 1 2 Ak Bars Kazan-2 Venäjä3 3 1 2 3 2 - - - - - 2009-2010 Lada Togliatti KHL 6 1 0 1 0 - - - - - Severstal Tšerepovets KHL 42 3 7 10 43 - - - - - 2010-2011 Severstal Tšerepovets KHL 14 0 1 1 17 - - - - - SKA Pietari KHL 2 0 0 0 0 - - - - - Spartak Moskova KHL 28 4 6 10 14 4 0 1 1 0 2011-2012 Spartak Moskova KHL 20 1 8 9 16 - - - - - Vityaz Podolsk KHL 16 4 5 9 20 - - - - - Avangard Omsk KHL 14 0 0 0 8 6 0 1 1 4 2012-2013 Spartak Moskova KHL 35 2 7 9 10 - - - - - Buran Voronež VHL 6 1 3 4 2 - - - - - Jugra Hanty-Mansijsk KHL 4 1 2 3 2 - - - - - 2013-2014 Jugra Hanty-Mansijsk KHL 51 9 14 23 30 - - - - - 2014-2015 Neftehimik Nižnekamsk KHL 49 4 13 17 14 - - - - - 2015-2016 Neftehimik Nižnekamsk KHL 56 16 20 36 49 4 0 1 1 2 2016-2017 Ak Bars Kazan KHL 34 1 8 9 2 - - - - - Neftehimik Nižnekamsk KHL 6 0 2 2 16 - - - - - 2017-2018 Torpedo Nižni Novgorod KHL 38 2 7 9 16 4 1 0 1 0 10 kautta yhteensä KHL 453 53 105 158 267 26 1 4 5 8 == Lähteet == * * * === Viitteet === Luokka:Venäläiset jääkiekkoilijat Luokka:Edmonton Oilersin varaamat pelaajat Luokka:Vuonna 1985 syntyneet Luokka:Elävät henkilöt
Gleb Klimenko

Gleb Viktorovitš Klimenko (, s. 28. heinäkuuta 1983 Voskresensk, Venäjän SFNT, Neuvostoliitto) on venäläinen jääkiekkoilija, pelipaikaltaan hyökkääjä. Klimenko edustaa puolalaista GKS Tychyä. Klimenko pelasi ensimmäisen pääsarjatason ottelun vasta 24-vuotiaana Spartak Moskovassa kaudella 2007–2008. Uransa aikana monia seuravaihtoja tehneenä, Klimenko vaihtoi seuraa kesken kauden Spartakistakin, tällä kertaa Vitjaz Tšehoviin. Tšehovissa alkoi myös ensimmäinen KHL-kausi, mutta hyvillä tehoilla pelannut Klimenko vaihtoi liigan häntäpäähän juuttuneen joukkueen Ak Bars Kazaniin. Hän oli voittamassa Kazanissa KHL:n mestaruutta, Gagarin Cupia, vuonna 2009. Seuraavalla kaudella hän pelasi Tšehovin lisäksi SKA Pietarissa ja kaudella 2010–2011 Pietarin lisäksi Metallurg Magnitogorskissa. ==Lähteet== * * Luokka:Venäläiset jääkiekkoilijat Luokka:Vuonna 1983 syntyneet Luokka:Elävät henkilöt
Al-Jazira (Sudan)

Al-Jazira () on yksi Sudanin 18 osavaltiosta. Osavaltion pinta-ala on 23 373 neliökilometriä ja väkiluku vuoden 2018 arvion mukaan 5 096 900, joten se on asukasluvultaan Sudanin toiseksi suurin osavaltio. Se sijaitsee maan itäosassa Sinisen-Niilin ja Valkoisen-Niilin välisellä alueella. Osavaltion pääkaupunki on Wad Madani. == Lähteet == Luokka:Sudanin osavaltiot
Kuhankeittäjät (suku)

Kuhankeittäjät (Oriolus) on kuhankeittäjien heimoon kuuluva varpuslintusuku. Kuhankeittäjien sukuun kuuluu BirdLifen mukaan 28 lajia. == Kuhankeittäjiin (Oriolus) kuuluvia lajeja == * Afrikankuhankeittäjä Oriolus auratus * Akasiakuhankeittäjä Oriolus larvatus * Borneonkuhankeittäjä Oriolus hosii * Burmankuhankeittäjä Oriolus tenuirostris * Burunkuhankeittäjä Oriolus bouroensis * Filippiinienkuhankeittäjä Oriolus steerii * Guineankuhankeittäjä Oriolus nigripennis * Halmaherankuhankeittäjä Oriolus phaeochromus * Hopeakuhankeittäjä Oriolus mellianus * Huilukuhankeittäjä Oriolus brachyrhynchus * Huppukuhankeittäjä Oriolus xanthornus * Intiankuhankeittäjä Oriolus kundoo * Kastanjakuhankeittäjä Oriolus traillii * Kuhankeittäjä Oriolus oriolus * Luzoninkuhankeittäjä Oriolus isabellae * Munkkikuhankeittäjä Oriolus monacha * Naamiokuhankeittäjä Oriolus chinensis * Naukukuhankeittäjä Oriolus cruentus * Ohjaskuhankeittäjä Oriolus albiloris * Oliivikuhankeittäjä Oriolus sagittatus * Papuankuhankeittäjä Oriolus szalayi * Pikkukuhankeittäjä Oriolus xanthonotus * Sammalkuhankeittäjä Oriolus chlorocephalus * Sãotoménkuhankeittäjä Oriolus crassirostris * Savannikuhankeittäjä Oriolus percivali * Seraminkuhankeittäjä Oriolus forsteni * Timorinkuhankeittäjä Oriolus melanotis * Viherkuhankeittäjä Oriolus flavocinctus == Lähteet == == Aiheesta muualla == *Laji.fi: Kuhankeittäjät (Oriolus) *ITIS: Oriolus Luokka:Kuhankeittäjät
Myon

Myon on oululainen vuonna 1995 perustettu progressiivista rockia soittava yhtye. Myon on julkaissut neljä albumia. Myonin esiaste oli nimeltään Project. == Project ja Myonin ensihetket == Laulaja Sami Huotari, basisti Keijo Koivikko, kitaristi Risto Silenius ja rumpali Matti Torro perustivat nimettömän yhtyeen vuonna 1995. Yhtyeen kantavaksi voimaksi osoittautuneen kosketinsoittaja Mika Pohjolan liittymisen jälkeen yhtye nimettiin Myoniksi. Mastervox teki levytyssopimuksen Myonin kanssa, mikä johti debyyttialbumin Heavens Gardenin nauhoituksiin. == Heavens Garden ja Ghost In Paradise == Syksyllä 1998 julkaistiin esikoisalbumi Heavens Garden, joka oli tyyliltään raskasta ja klassista ￼￼rockia progressiivisella lisukkeella. Heavens Garden julkaistiin myös Saksassa Noise Recordsin alaisena. Toinen albumi Ghost In Paradise julkaistiin vuonna 2002. Se oli raskaampaa ja progressiivisempaa kuin edeltäjänsä ja oli Sami Huotarin viimeinen Myon-albumi. AMG julkaisi Ghost in Paradisen maailmanlaajuisesti vuonna 2005. Ghost In Paradise menestyi kohtalaisesti myös Japanissa. == Slideshow == Slideshow (2005) oli ensimmäinen albumi uuden solistin, Jukka Nummen, kanssa. Yhtyeen tyyli muuttui huomattavasti progressiivisempaan, radioystävällisempään ja miksauspainotteisempaan suuntaan. Albumin kappaleet olivat hieman tunteellisempia kuin heavy metalliksi luonnehditut edeltäjänsä. == Frameworks == Yhtye palasi juurilleen raskaaseen musiikkiin albumilla Frameworks (2007). Levyn kappaleet olivat pidempiä ja kasaripainotteisempia kuin Slideshow'lla, mutta määrä oli pienempi. Levyn kappaleiden tunnelma oli palannut Ghost In Paradise -henkisemmäksi, ja sitä on luonnehdittu Queensrÿchen, Rushin ja Kansasin sekoitukseksi. Tämä albumi jäi kitaristi Risto Sileniuksen viimeiseksi. == Ground Zero == Myon on oli saanut loppukesästä 2010 uuden albuminsa nauhoitukset valmiiksi ja siltä julkaistiin loppuvuodesta singlet "Inner Fire" ja "Built by the Distance". Kappaleet ovat edeltävään albumiin verrattuna huomattavasti kevyempiä ja herkempiä. Singlejä on luonnehdittu hyvin sagamaisiksi. Albumilla kitaraa soitti Jyrki Laiho. Yhtyeen esiintymisistä on tekeillä live-DVD Liveworks. == Diskografia == * Heavens Garden (1998) * Ghost In Paradise ￼￼(2002) ￼￼AMG:n julkaisemana maailmanlaajuisesti 2005. * Slideshow ￼￼(2005) * Frameworks ￼￼(2007) * Vitalworks (2015) * Liveworks (suunnitteilla/julkaisu jäissä) == Nykyiset jäsenet == * Marco Mannermaa - laulu * Mika Pohjola - koskettimet - 1995- * Matti Torro - rummut - 1995- * Keijo Koivikko - basso - 1995- * Jyrki Laiho - kitara - 2008- == Entiset jäsenet == * Sami Huotari - Laulu - 1995-2002 * Risto Silenius - Kitara - 1995-2008 * Päivi Karjala - Taustalaulu * Jukka Nummi - Laulu - 2002- == Aiheesta muualla == * * Yhtyeen kotisivu Luokka:Suomalaiset rockyhtyeet
Myoni (täsmennyssivu)

Myoni tarkoittaa seuraavia asioita: * myoni, leptoneihin kuuluva alkeishiukkanen * Myon, progressiivista rockia soittava yhtye
Vakoilija (elokuva)

Vakoilija (Spione) on Fritz Langin ohjaama saksalainen mykkä jännityselokuva vuodelta 1928. Lang käsikirjoitti elokuvan yhdessä vaimonsa Thea von Harboun kanssa. Vakoilija oli ensimmäinen elokuva, jonka Lang tuotti oman yhtiönsä, Fritz-Lang-Filmin, kautta. Elokuvan julkaisija oli kuitenkin Ufa.Ott, s. 143 Langin edellinen elokuva Metropolis oli ollut taloudellinen floppi. Lang halusi tehdä sen jälkeen enemmän yleisöä miellyttävämmän elokuva aiemman elokuvansa Tri Mabuse – ihmispeto tapaan. Vakoilija on pitkälti monien myöhempien seikkailujännäreiden esikuva, ja siitä pystyy näkemään vaikutteita Alfred Hitchcockin elokuviin ja James Bondeihin. Elokuva oli saanut vaikutteita ns. Zinovjevin kirjeistä ja neuvostoliittolaisten vakoilijoiden toiminnasta Lontoossa. Vakoilijan kuvaukset alkoivat joulukuussa 1927, ja ne kestivät viisitoista viikkoa maaliskuulle 1928.McGilligan, s. 136 Elokuva julkaistiin maaliskuussa 1928, ja se sai vaihtelevan vastaanoton. Film und Volk -lehden toimittaja piti elokuvaa täytenä roskana, vaikka monet kehuivatkin elokuvaa viihdyttäväksi.McGilligan, s. 138 Vaikka kriitikot eivät elokuvasta erityisesti pitäneet, niin yleisö oli vakuuttunut.McGilligan, s. 139 Elokuvan alkuperäisiä negatiivejä ei ole säilynyt, mutta Tšekin kansallisessa elokuva-arkistossa Prahassa säilytetään hyvälaatuista nitraattifilmiä. Friedrich-Wilhelm-Murnau-säätiö restauroi elokuvan vuosina 2003 ja 2004 käyttäen nitraattikopiota ja muita pätkiä elokuvista, joita löytyy arkistoista ympäri maailmaa. == Lähteet == * * === Viitteet === == Aiheesta muualla == * * * Elokuva Filmportal.de-sivustolla Luokka:Saksalaiset mustavalkoelokuvat Luokka:Vuoden 1928 saksalaiset elokuvat Luokka:Jännityselokuvat Luokka:Saksalaiset mykkäelokuvat Luokka:Fritz Langin ohjaamat elokuvat
Paulínia

Paulínia on kunta São Paulon osavaltiossa Brasiliassa. Kunnan asukasluku oli 82 146 vuonna 2010. ==Lähteet== ==Aiheesta muualla== Luokka:São Paulon kunnat
Nykyaikainen viisiottelu kesäolympialaisissa 1936

Berliinin kesäolympialaisissa 1936 kilpailtiin nykyaikaisessa viisiottelussa viidettä kertaa olympialaisten historiassa. Ohjelmassa oli vain miesten yksilökilpailu, jonka voitti isäntämaa Saksan Gotthard Handrick. ==Mitalistit== ===Miesten yksilökilpailu=== Sijoitus Maa Urheilija 1\. Gotthard Handrick 2\. Charles Leonard 3\. Italia Silvano Abba ==Tulokset== Sijoitus Urheilija Yhteispisteet 1\. Gotthard Handrick 2,5 4,0 4,0 9,0 14,0 31,5 2\. Charles Leonard 15,0 10,0 1,0 6,0 7,5 39,5 3\. Silvano Abba 1,0 5,5 10,0 14,0 5,0 45,5 4\. Sven Thofelt 8,5 5,5 6,0 3,0 24,0 47,0 5\. Nándor Orbán 4,0 12,5 21,0 2,0 16,0 55,5 6\. Hermann Lemp 31,0 3,5 11,0 1,0 21,0 67,5 7\. Alfred Starbird 8,5 8,5 23,0 20,0 7,5 67,5 8\. Rezső Bartha 27,0 12,5 3,0 12,0 22,0 76.5 ==Mitalitaulukko== 1\. Saksa 1 0 0 1 2\. Yhdysvallat 0 1 0 1 3\. Italia 0 0 1 1 == Lähteet == *Olympiamitalistitietokanta www.olympic.org:issa 1936 Luokka:Kesäolympialaiset 1936
Rakastin sinua, Hilde

Rakastin sinua, Hilde on Veikko Itkosen ohjaama suomalainen elokuva vuodelta 1954. Tapio Vilpposen eli Royn käsikirjoitus perustuu käsikirjoituskilpailun voittaneenPäivän elokuvia. Tv-maailma 3/2012, s. 21. hämeenkyröläisen maanviljelijän tekstiinMuut tiedot, Elonet.fi. Viitattu 10.6.2013.. Naispääosaa, kaunista viettelijää, esittää tuottaja-ohjaaja Itkosen vaimo Eija Karipää. Tämän ystävätärtä esittää ensimmäisessä elokuvaroolissaanPajukallio, Arto: Elokuvat. Helsingin Sanomat 25.1.2012, s. D 7. televisiokuuluttaja Teija Sopanen. Itse tarina kertoo varakkaan talon oikullisesta, pahasta naisesta sekä tämän pahasta (Sakari Jurkka) ja hyvästä (Matti Oravisto) kilpakosijasta. ==Näyttelijät== == Vastaanotto == Kriitikoilta Rakastin sinua, Hilde sai ankaran tyrmäyksen niin käsikirjoituksen, ohjauksen kuin näyttelijätyönkin osalta. Ensimmäisessä elokuvassaan näytellyt Teija Sopanen oli Leo Nordbergin Uuteen Suomeen kirjoittaman arvostelun mukaan elokuvan harvoja valopilkkuja, jota hän olisi suonut näytettävän enemmänkin. Kuvaaja Kalle Peronkoski sai kiitosta toiselta kriitikolta, mutta hänenkään työnsä ”ei jaksa pelastaa itse tarinaa haaksirikolta”.Lehdistöarvioita. Elonet.fi. Viitattu 10.6.2013. Erään myöhemmän kriitikon mukaan elokuvaa eivät naurettavuuden alhosta pelasta edes hienot maisemat. == Lähteet == ==Aiheesta muualla== * Luokka:Suomalaiset mustavalkoelokuvat Luokka:Vuoden 1954 suomalaiset elokuvat Luokka:Melodraamat Luokka:Veikko Itkosen ohjaamat elokuvat
Matka kuuhun (vuoden 1929 elokuva)

Matka kuuhun (Frau im Mond) on Fritz Langin ohjaama saksalainen mykkä tieteiselokuva, joka valmistui vuonna 1929. Lang käsikirjoitti elokuvan vaimonsa Thea von Harboun tarinan pohjalta. Se oli ensimmäinen kokoillan elokuva, joka käsitteli vakavasti avaruusmatkustamista, ja se oli Langin viimeinen mykkäelokuva. Lang oli haaveillut jo elokuvansa Metropolis kuvausten aikana elokuvasta, joka käsittelisi avaruudessa matkustamista.Ott, s. 31 Lang oli tutustunut vuonna 1927 tietokirjailija Willy Leyhyn, joka oli kirjoittanut joitakin kirjoja matkustamisesta raketeilla. Hän kehotti Langia ottamaan yhteyttä fyysikko Hermann Oberthiin, joka oli rakettiopin edelläkävijöitä. Oberth saapui Berliiniin syksyllä 1929 auttamaan elokuvanteossa.McGilligan, s. 141 Lang halusi tehdä elokuvasta jälleen suuremman kuin edellinen pienibudjettinen Vakoilija. Hän käytti paljon aikaa ja rahaa suuren avaruusaluksen rakentamiseen. Lisäksi Kuun maisemien aikaansaamiseksi studiolle tuotiin rekkalasteittain hiekkaa Berliinin laitamilta.McGilligan, s. 142 Oberth oli elokuvan pääasiallinen tieteellinen avustaja, vaikka Leykin oli mukana tuotannossa. Kuvausten aikana Ufa-tuotantoyhtiö tuki taloudellisesti Oberthin tutkimustyötä.McGilligan, s. 143 Matka kuuhun osuu joissakin kuvauksissaan oikeaan, sillä elokuvassa esitetään Kuun ympärilennossa käytettävä kahdeksikkokuvio, avaruusaluksen matkustajien painottomuus ja ensimmäisen kerran myös nykyään alusten lähdössä käytetty lähtölaskenta kymmenestä alaspäin.McGilligan, s. 144 Matka kuuhun oli Langin viimeinen elokuva Ufalle. Elokuvan tuotto teattereissa oli pettymys tuotantoyhtiölle. Lisäksi Ufa ja Lang ajautuivat kiistoihin elokuvan äänityksestä. Ufa olisi halunnut lisätä myöhemmin ääniefektit elokuvaan, mutta tähän Lang ei suostunut. Kiista johti lopulta Langin lähtemiseen Ufasta.McGilligan, s. 145 == Lähteet == * * === Viitteet === == Aiheesta muualla == * * *Elokuva Filmportal.de-sivustolla Luokka:Saksalaiset mustavalkoelokuvat Luokka:Vuoden 1929 saksalaiset elokuvat Luokka:Tieteiselokuvat Luokka:Saksalaiset mykkäelokuvat Luokka:Fritz Langin ohjaamat elokuvat Luokka:Avaruuselokuvat
Matka kuuhun

Matka kuuhun voi viitata seuraaviin: * kuulento, Kuuhun suuntautuva avaruuslento * Matka kuuhun, elokuva-alan pioneerin Georges Mélièsin elokuva vuodelta 1902 * Matka kuuhun, Fritz Langin ohjaama tieteiselokuva vuodelta 1929 * Matka kuuhun, Irving Pichelin ohjaama yhdysvaltalainen elokuva vuodelta 1950 * Matka kuuhun on myös Jules Vernen tieteisromaanista Maasta Kuuhun käytetty nimi.
Karolina Arewång-Höjsgaard

Karolina Arewång-Höjsgaard (o.s. Arewång, s. 12. maaliskuuta 1971) on ruotsalainen suunnistaja ja maailmanmestari. Hän edustaa ruotsalaista Domnarvets GoIF -seuraa. Nuorten MM-kilpailuissa 1991 Arewång voitti pronssia pikamatkalla. Seuraavan arvokilpailumitalinsa hän voitti vasta 12 vuotta myöhemmin 32-vuotiaana, kun hän voitti Rapperswil/Jonan MM-kilpailuissa 2003 hopeaa pitkällä matkalla ja viestissä. Västeråsin MM-kilpailuista 2004 hän voitti kultaa pitkällä matkalla ja viestissä ja hopeaa sprintissä. Kahtena seuraavana vuonna hän voitti viestissä 2005 MM-pronssia ja 2006 MM-hopeaa. Lisäksi Arewång-Höjsgaard on voittanut EM-kilpailuiden viestisuunnistuksessa kaksi kultaa ja pronssia. Arewång-Höjsgaard on voittanut Domnarvets GoIF:n joukkueessa Venlojen viestin vuosina 2008, 2011 ja 2015 ja Tiomilan vuosina 2000, 2005, 2013 ja 2015. == Lähteet == * Karolina Arewång-Höjsgaard Runners World of O -tietokannassa === Viitteet === Luokka:Ruotsalaiset suunnistajat Luokka:Vuonna 1971 syntyneet Luokka:Elävät henkilöt
Raskas ioni

Raskaalla ionilla tarkoitetaan yleensä ionisoitunutta atomia, joka on heliumydintä raskaampi, esimerkkinä kulta- ja lyijyatomin ydin. Raskaita ioneita törmäyttämällä voidaan luoda korkeaenergistä ja todella kuumaa ainetta. Esimerkiksi RHIC:ssä ja tulevaisuudessa myös LHC:ssä törmäytetään korkeaenergisiä raskaita ioneita, jotta saataisiin luotua kvarkkigluoniplasmaa, jossa kvarkit ja gluonit ovat niin sanotusti vapaita eivätkä sitoutuneita hadroneihin, kuten tavallisissa olosuhteissa. ==Lähteet== Luokka:Hiukkasfysiikka
Mariano González

Mariano Nicolás González (s. 5. toukokuuta 1981, Tandil, Argentiina) on argentiinalainen jalkapalloilija, pelipaikaltaan joko hyökkäävä keskikenttäpelaaja tai laitalinkki. == Ura == Mariano on syntynyt Tandilin kaupungissa, josta muun muassa Mauro Camoranesi on myös kotoisin. Hän aloitti ammattilaisuransa kotimaansa Racing Clubista. Sieltä hän siirtyi vuonna 2004 Italiaan Palermon riveihin. Kaudeksi 2006–2007 Mariano siirtyi lainalle Internazionaleen, jossa hän ei kuitenkaan onnistunut vakiinnuttamaan paikkaansa avauskokoonpanossa. Niin hän palasi kauden jälkeen takaisin Palermoon, mutta ei jatkanut seuraavaa kautta joukkueessa vaan siirtyi jälleen lainalle, tällä kertaa Portoon. Kohtalaisen hyvin sujuneen kauden jälkeen Porto käytti osto-optionsa Marianosta, ja näin hän siirtyi pysyvällä siirrolla joukkueeseen noin 3,25 miljoonan euron siirtosummalla. ===Maajoukkue=== Kesällä 2004 Mariano kuului olympiakultaa Ateenassa voittaneeseen Argentiinan joukkueeseen. == Saavutukset == * Olympiakulta: 2004 * Serie A: 2007 * Portugalin liiga: 2008 == Lähteet == == Aiheesta muualla == * Tilastot National Football Teams * Profiili ja tilastot FootballDatabase Luokka:Argentiinalaiset jalkapalloilijat Luokka:Argentiinalaiset olympiavoittajat Luokka:Vuonna 1981 syntyneet Luokka:Elävät henkilöt
Australianlivertäjä

Australianlivertäjä (Lalage tricolor) on Australiassa ja Papua-Uudessa- Guineassa elävä käpinkäisiin kuuluva varpuslintu. Aiemmin sen luokiteltiin olevan Indonesiassa elävän ruohikkolivertäjän (Lalage sueurii) alalaji. == Koko ja ulkonäkö == Kooltaan australianlivertäjä on noin 17-19 cm. Pesimäaikaan koiraan pää, selkä ja siivet, lukuun ottamatta niiden alapintoja ja leveää valkeaa viirua, ovat mustat. Vatsa, alaperä ja siipien alaosat ovat väriltään valkoiset. Pesimäajan ulkopuolella koiraan selkä on vaaleanruskea. Siivet ovat ruskeat ja niissä on hieman mustaa. Naaras muistuttaa ulkonäöltään pesimäajanulkopuolista koirasta, mutta on vatsastaan ruskehtavampi kuin koiras, jonka vatsa on harmahtava. Australianlivertäjän pyrstö on pitkähkö ja pyöreäpäinen. Lajin kutsuääni on kauas kantautuva liverrys. == Elinympäristö == Australianlivertäjä elää koko Australian pääsaarella ja Papua-Uudessa- Guineassa. Muuttoaikoina lajia tavataan myös Uudessa-Seelannissa. Linnun elinympäristöä ovat avoimet metsät, vesistöjen puureunukset puolikuivilla alueilla ja läheiset pensaikkoseudut. Osa linnuista muuttaa pesimään Australian eteläosiin ja muuttavat pesimäajankuluttua jälleen pohjoisemmaksi. == Lisääntyminen ja ravinto== Australianlivertäjän pesimäaika kestää syyskuusta joulukuuhun. Kuppimainen pesä rakennetaan oksanhaarukkaan puun kuoresta ja ruohoista, joiden kiinnittämiseen ne käyttävät hämähäkinseittiä. Ne saattavat myös pesiä tyhjissä muiden lintujen pesissä. Erityisesti laji suosii mutaharakan (Grallina cyanoleuca) mutapesiä. Australianlivertäjät voivat pesiä kolonioissa, jolloin yhdessä puussa on useita pesiä. Naaras munii kahdesta kolmeen munaa, joita molemmat vanhemmat hautovat noin kahden viikon ajan. Poikaset poistuvat pesistään noin 12 vuorokauden kuluttua kuoriutumisestaan. Australianlivertäjät syövät pääasiassa hyönteisiä. Se etsii ravintoa niin ilmasta kuin maastakin. Ajoittain laji käyttää ravintonaan myös hedelmiä, siemeniä ja mettä. == Lähteet == == Aiheesta muualla == *Ääntä, Äänen metadata Macaulay Library Luokka:Käpinkäiset
Täplärastas

Täplärastas (Hylocichla mustelina) on pohjoisamerikkalainen rastaiden heimoon kuuluva varpuslintu. Se on sukunsa ainoa laji. == Koko ja ulkonäkö == Täplärastaan pituus on noin 19 cm, siipien kärkiväli 30–34 cm ja paino keskimäärin noin 50 g. Se muistuttaa laulurastasta mutta on hieman pienempi, päälaki ja etuselkä ovat ruosteenruskeat, siiven alapinnalla on valkeat kuviot ja rinnan sekä kupeiden tummat täplät ovat suurempia. Sukupuolet ovat samannäköisiä. == Esiintyminen == Täpärastas elää Pohjois-Amerikassa Kanadan ja Yhdysvaltain itäosissa, etelässä Floridan pohjoisosiin saakka. Se on muuttolintu, joka talvehtii Keski-Amerikassa Panamaa myöten sekä Meksikon eteläosissa. Laji on harhautunut Eurooppaan pari kertaa. Sen elinympäristön ala on 3,5 miljoonaa neliökilometriä. Täplärastaskanta on vähentynyt 43 % 1960-luvulta lähtien, pääasiassa sekä pesimä- että talvehtimisalueilla tapahtuvien laajojen metsänhakkuiden takia. Lehmäturpiaalin lisääntynyt loisinta täplärastaan pesissä on pienentänyt lajin jälkeläistuottoa. Paikoin kaikissa täplärastaan pesissä on vähintään yksi lehmäturpiaalin muna. == Elinympäristö == Täplärastaan lisääntymisaikaista elinympäristöä ovat varttuneet lehti- ja sekametsät. Se suosii virtaavan veden läheisyyttä, runsasta alikasvosta ja soistunutta maaperää. == Lisääntyminen == Täplärastaat ovat yksiavioisia ja keskimäärin joka toinen pari pesii kahdesti kesän aikana. Naaras rakentaa pesän tiheään pensaaseen tai matalalle puuhun. Munia on kahdesta neljään ja naaras hautoo niitä keskimäärin 13 päivää. Molemmat emot huolehtivat poikasista, jotka jättävät pesän 12–15 päivän ikäisinä. == Ravinto == Täplärastas on kaikkiruokainen ja syö hyönteisiä, matoja, nilviäisiä, etanoita ja kotiloita sekä marjoja ja hedelmiä. == Lähteet == * Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. ISBN 0-19-857508-4 * AllAboutBirds * South Dakota Birds and Birding === Viitteet === Luokka:Rastaat
Fairey III

Fairey III oli Britannian kuninkaallisten ilmavoimien tiedustelu- ja hävittäjä lentokoneperhe, jonka käyttäjänä oli muun muassa Fleet Air Arm maailmansotien välillä. Konetta valmistettiin Fairey Aviation Companyn Stockportin tehtaalla vuodesta 1918. ==Varhaisemmat versiot== Fairey IIIA ja IIIB koneet olivat palveluksessa sodan lopulla ja joitakin IIIB koneita käytettiin merimiinojen paikantamiseen. Fairey IIIC otettiin palveluskäyttöön marraskuussa 1918 ja se ei kerennyt mukaan sotatoimiin ennen aselepoehtojen astumista voimaan. Seitsemän Fairey IIIC:tä siirrettiin HMS Pegasuksella Arkangeliin Pohjois- Venäjällä oleville joukoille. ==Fairey IIID== Fairey IIID oli palveluskäytössä Kuninkaallisilla ilmavoimilla ja Fleet Air Armilla. Lisäksi yksitoista konetta myytiin Portugalin ilmavoimille ja joitakin kuusi konetta siirrettiin Australian laivastolle.http://www.airforce.gov.au/raafmuseum/research/aircraft/series1/A10.htm (Viitattu 29.12.2013) Konetta myytiin myös Alankomaille ja Ruotsille.http://www.avrosys.nu/aircraft/MFV/058faireyIIID/58Fairey.htm (Viitattu 29.12.2013) ==Fairey IIIF== Fairey IIIF otettiin palveluskäyttöön Kuninkaallisissa ilmavoimissa ja Fleet Air Armissa 1927. Hieman myöhemmin kone otettiin palveluskäyttöön Uudessa Seelannissa. Konetta myytiin myös Argentiinaan, Chileen, Kreikkaan, Irlantiin ja Neuvostoliittoon. ==Lähteet== ==Aiheesta muualla== *http://www.aviastar.org/air/england/fairey_3.php *http://www.airwar.ru/enc/other1/fairey3.html *http://flyingmachines.ru/Site2/Crafts/Craft25635.htm 3 Luokka:Brittiläiset hävittäjälentokoneet Luokka:1910-luvun hävittäjälentokoneet
Lohilaaksolaisten saaga

Lohilaaksolaisten saaga () on tunnetuimpia Islanninsaagoista eli Islannin sukusaagoista. Se on kirjoitettu 1200-luvun alkupuolella, eikä sen kirjoittajaa tunneta.Facta 2001 WSOY 1984 9. osa, palsta 713 Saaga kertoo Laxárdalurin suvusta ja sen riidoista. Tarinan taustalla ovat luultavasti todelliset tapahtumat, mutta saagassa niitä on muunneltu. Saagaa arvostetaan sen korkeatasoisen tyylin, yhtenäisen kerronnan ja päähenkilöiden elävän luonteenkuvauksen vuoksi. Lohilaaksolaisten saagan tapahtumat alkavat 800-luvulta, jolloin Haraldr Kaunotukan itsevaltaiseen hallintoon tyytymättömät päälliköt perhekuntineen lähtivät Norjasta asuttamaan Islantia. Saaga käsittelee näiden sukujen välistä toimintaa; avioliittoja, kauppamatkoja, sotaa ja kostoretkiä. Saaga päättyy kristinuskon saapumiseen vuoden 1000 tienoilla kuningas Olavin aikana.Mäntylä 1972, s.9 Lohilaaksolaisten saaga on julkaistu suomeksi vuonna 1967. ==Julkaisuversiot== *Lohilaaksolaisten saaga, Muinaisislannista suom. ja selityksin varust. Jyrki Mäntylä. Otava 1967 *Lohilaaksolaisten saaga ja Veriveljien saaga suom. ja selityksin varust. Jyrki Mäntylä ; kuvitus: Juha Järveläinen. Painos:Erikoispainos, Helsinki : Ex libris, 1972 *Saagat, suom. Jyrki Mäntylä. Otava, 1987 (Sisältö: Viinimaan saaga. Veriveljien saaga. Lohilaaksolaisten saaga, jotka on julkaistu aiemmin erillisinä) ISBN 951-1-09592-7 Sarja: Seitsentähdet == Lähteet == * Luokka:Saagat
Fairey Barracuda

Fairey Barracuda oli Fairey Aviation Companyn kehittämä brittiläinen torpedo- ja syöksypommittaja. Se suunniteltiin korvaamaan Fairey Swordfish- ja Fairey Albacore -koneet. Britannian laivaston ilmavoimien käytössä toisessa maailmansodassa ollutta konetta valmistettiin Fairey Aviation Companyn, Blackburn Aircraft Limitedin, Boulton Paulin ja Westland Aircraftin tehtailla. == Laivueet == *827 NAS tammikuu 1943 *810 NAS helmikuu 1943 *830 NAS toukokuu 1943 *823 NAS kesäkuu 1943 *831 NAS kesäkuu 1943 *847 NAS kesäkuu 1943 *822 NAS elokuu 1943 *815 NAS lokakuu 1943 *829 NAS lokakuu 1943 *817 NAS joulukuu 1943 *826 NAS joulukuu 1943 *820 NAS tammikuu 1944 *828 NAS maaliskuu 1944 *821 NAS toukokuu 1944 *812 NAS kesäkuu 1944 *814 NAS heinäkuu 1944 *816 NAS helmikuu 1945 *818 NAS toukokuu 1945 *824 NAS heinäkuu 1945 *825 NAS heinäkuu 1945 *860 NAS syyskuu 1945 *744 NAS Koulutuslaivue == Lähteet == == Aiheesta muualla == * Barracuda Luokka:Brittiläiset pommikoneet Luokka:1940-luvun pommikoneet
Erakkorastas

Erakkorastas (Catharus guttatus) on pohjoisamerikkalainen rastaisiin kuuluva varpuslintu. == Koko ja ulkonäkö == Linnun pituus on noin 17 cm, siipien kärkiväli 25–28,5 cm ja paino keskimäärin 27,8 g. Erakkorastas on kooltaan kuin satakieli ja muistuttaa pienikokoista laulurastasta, mutta alapuolen tumma täplitys keskittyy rintaan ja kurkkuun, kun se laulurastaalla jatkuu kupeille ja vatsaan saakka. Erakkorastaan pyrstö ja yläperä ovat punaruskeat. Sukupuolet ovat samanvärisiä. Lajista tunnetaan kahdeksan alalajia. Vanhin rengastettu erakkorastas eli 8 vuotta 8 kuukautta vanhaksi. Lehmäturpiaali loisii myös erakkorastaan pesissä. == Esiintyminen == Erakkorastas on pohjoisamerikkalainen lintulaji, jonka lisääntymisaikainen esiintymisalue ulottuu läpi mantereen Alaskasta Newfoundlandiin ja Yhdysvaltojen koillisnurkkaan, ja etelässä Yhdysvaltain länsiosissa Kaliforniaan ja New Mexicoon. Laji on muuttolintu, joka talvehtii Yhdysvaltain etelä- ja itäosissa, Meksikossa ja Keski-Amerikassa. Lajia tavataan satunnaisesti Länsi- Euroopassa. Lajin elinympäristön ala on 8,4 miljoonaa neliökilometriä ja maailman populaation koko on noin 56 miljoonaa yksilöä. == Elinympäristö == Erakkorastas elää pesimäaikana puhtaissa havumetsissä, paikoin havusekametsissä, aina 3,5 kilometrin korkeudelle vuoristossa. Se viihtyy myös taimikoissa ja soistuneissa korpimetsissä. == Lisääntyminen == Pesä on Kalliovuorten itäpuolella tavallisesti matalalla havupuun tai pensaan oksalla, Kalliovuorten länsipuolella se on usein maassa. Munia on 3–6, joita naaras hautoo keskimäärin 12 päivää. Koiras käy ruokkimassa hautovaa naarasta ja poikasia, jotka jättävät pesän usein lentokyvyttöminä 10–15 päivän ikäisinä. Normaalisti laji tekee kaksi pesyettä kesän aikana, joskus kolme. == Ravinto == Hyönteiset ja muut pienet selkärangattomat, syksyllä ja talvella myös marjat ja hedelmät. == Lähteet == * Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. ISBN 0-19-857508-4 * ADW * AllAboutBirds === Viitteet === Luokka:Rastaat
RNAS Hatston

Royal Naval Air Station (RNAS) Hatston (HMS Sparrowhawk) oli Kuninkaallisen laivaston lentojoukkojen (Fleet Air Arm) tukikohta Mainlandin saarella Kirkwallista 1,5 kilometriä luoteeseen Orkneysaarilla. Tukikohta sijaitsi siten lähellä tärkeää Scapa Flow'n laivastotukikohtaa. Hatstonin toimintajakso keskittyy toiseen maailmansotaan, jolloin sinne oli sijoitettu runsaasti Fleet Air Armin lentokoneita. Sodan päätyttyä tukikohdasta tuli saaren siviililentotoiminnan keskus vuoteen 1948 saakka, jolloin lentokoneet olivat kasvaneet liian suuriksi voidakseen toimia kentällä. Kentällä toimi 1953–1957 Orkneyn lentokerho, minkä jälkeen kenttä suljettiin ja muutettiin teollisuusalueeksi. == Lähteet == == Aiheesta muualla == Luokka:Fleet Air Arm
Hooper ratings

Hooper ratings oli radion kuuntelijalukujen tutkimiseen käytetty järjestelmä. Nimensä se sai tutkimuksia suorittaneen C. E. Hooperin mukaan, ja menetelmä otettiin käyttöön 1934. Hooper ratingsit määräytyivät pitkälti samoin perustein kuin sen pääkilpailijan tuottamat Crossley ratingsit. Tutkimus tehtiin puhelinkyselyillä, mutta puhelimeen vastaajilta kysyttiin, mitä he kuuntelevat sillä hetkellä, toisin kuin Crossleyssa, jossa kysyttiin mitä vastaaja oli kuunnellut edellisenä päivänä. Hooperin menetelmää pidettiin luotettavampana, ja 1940-luvun puolessavälissä siitä tuli pääasiallinen mittausmenetelmä. Vuonna 1950 ACNielsen osti mittauksia suorittaneen C. E. Hooper Companyn, ja nykyään Nielsen ratingsit ovat Yhdysvalloissa pääasiallinen television katsojalukujen seurantakeino. Radion kuulijalukuja mitattaessa puolestaan valta-asema on Arbitron ratingseilla. Rating-arvo määräytyi sen mukaan, miten suuri osa vastaanottimen haltijoista kuunteli tiettyä lähetystä. Jos esimerkiksi Yhdysvalloissa laskettiin olevan 100 miljoonaa radiovastaanotinta, ja näiden haltijoista 20 miljoonaa kuunteli samaa ohjelmaa, niin kyseisen ohjelman rating oli 20. Toisin sanoen yksi rating-piste vastasi miljoonaa kuulijaa. Arvoja voitiin laskea myös esimerkiksi kaupunki- tai aluekohtaisesti. ==Lähteet== *The Museum of Broadcast Communications: Ratings * Luokka:Radio
U-39 (1938)

U-39 oli Saksan laivaston IXA-luokan sukellusvene toisessa maailmansodassa. Alus oli ensimmäinen toisessa maailmansodassa upotettu Saksan laivaston sukellusvene. == Valmistus == Alus tilattiin 29. heinäkuuta 1936 AG Weseriltä Bremenistä, missä köli laskettiin 2. kesäkuuta 1937. Alus laskettiin vesille 22. syyskuuta 1938 ja otettiin palvelukseen 10. joulukuuta ensimmäisenä komentajanaan Gerhard Glattes.uboat.net == Palvelus == Palvelukseen otettaessa alus liitettiin 6. sukellusvenelaivueeseen. Alus lähti 19. elokuuta 1939 Wilhelmshavenista ensimmäiselle partiomatkalleen U-53:n, U-32:n, U-31:n ja U-35:n kanssa. Alusten tehtävänä oli siirtyä valmiusasemiin sodan syttymisen varalta. Osasto purjehti Pohjanmerelle kiertäen Britteinsaaret, jolloin alus joutui tunnistamattoman aluksen syvyyspommituksen maaliksi. Se selvisi uhasta sukeltamalla syvemmälle. Alus laukaisi 14. syyskuuta Rockall Bankin edustalla Skotlannin luoteisrannikolla kaksi torpedoa kohti Britannian Kuninkaallisen laivaston lentotukialus HMS Ark Royalia, mutta torpedot räjähtivät ennen aikojaan aiheuttamatta vahinkoa. Lentotukialuksen suojana olleet hävittäjät HMS Faulknor, HMS Firedrake ja HMS Foxhound hyökkäsivät aluksen kimppuun syvyyspommein, jolloin sukellusvene joutui nousemaan pintaan. Lähinnä ollut Foxhound pelasti 25, Faulknor yksitoista ja Firedrake loput kahdeksan sukellusveneen miehistöstä, jotka joutuivat sotavankeuteen. ==Lähteet== * === Viitteet === Luokka:Saksan toisen maailmansodan sukellusveneet Luokka:Tyypin IX sukellusveneet
ACID

ACID (, ) tarkoittaa tietokantajärjestelmien periaatetta, jonka avulla turvataan järjestelmän tietojen eheys kaikissa tilanteissa. Atomisuus tarkoittaa, että jokin transaktio suoritetaan joko kokonaan tai ei lainkaan: kaikki muutokset suoritetaan kuin ne olisivat yksi operaatio. Esimerkiksi tilisiirtotapahtumassa yhdelle tilille lisääminen ja toiselta tililtä vähentäminen on valmistuttava joko kokonaan tai ei lainkaan. Eheys takaa, että tietokanta transaktioiden myötä siirtyy yhdestä eheästä tilasta toiseen eheään tilaan. Eristyneisyys takaa, että transaktiot eivät vaikuta toisiinsa ja toimivat kuin yksin järjestelmässä: transaktioiden väliaikaiset tilat eivät näy toisille transaktioille. Pysyvyys määrää, että transaktion suorittamisen jälkeen muutokset eivät enää voi kadota järjestelmästä eikä niitä voi perua edes vikatilanteen tapahtuessa. == Lähteet == Luokka:Tietokantojen hallintajärjestelmät
Birger Sjöberg

Birger Sjöberg (6. joulukuuta 1885 Vänersborg – 30. huhtikuuta 1929 Växjö) oli ruotsalainen kirjailija, runoilija ja laulaja-lauluntekijä. Hänet tunnetaan erityisesti esikoisteoksestaan, idyllisestä laulukokoelmasta Fridas bok ja neljää vuotta myöhemmin julkaistusta kokeellisesta runokokoelmasta Kriser och kransar. Pikkukaupungin jousikvartetista ja muista ihmisistä kertova kaksiosainen romaani Kvartetten som sprängdes (1924) on sovitettu näytelmäksi (Dramaten, 1935), kahdeksi teatterielokuvaksi (1936, ohj. Arne Bornebusch, ja 1950, ohj. Gustaf Molander), televisioelokuvaksi (Kvartetti joka hajosi, 1962, ohj. Hans Abramson) ja television minisarjaksi (1973, ohj. Hans Alfredson). Sjöberg työskenteli myös toimittajana muun muassa Stockholms Dagbladissa ja Helsingborgs-Postenissa. Hän kuoli 43-vuotiaana ja jätti jälkeensä laajan käsikirjoitus- ja luonnoskokoelman, jonka omaiset luovuttivat 1948 Göteborgin yliopiston kirjastolle. Noin 13 000 käsikirjoitusliuskan joukosta löytyi myös aiemmin julkaisemattomia töitä, joita on julkaistu postuumisti. Vuonna 1961 perustettiin Birger Sjöberg -seura edistämään käsikirjoituskokoelman tutkimusta ja muuta Sjöbergiin liittyvää toimintaa. ==Teokset== *Fridas bok, 1922, runoja ja lauluja *Kvartetten som sprängdes 1–2, 1924, romaani **myös elokuva- ja näytelmäsovitus *Kriser och kransar, 1926, runoja ===Julkaistu postuumisti=== *Fridas andra bok, 1929, runoja ja lauluja *Minnen från jorden, 1940, runoja *Syntaxupproret, 1955, runoja *Fridas tredje bok, 1956, runoja ja lauluja *Samlade dikter, 1973, kootut runot *Samlade visor, 1981, kootut laulutekstit ===Suomennettu tuotanto=== * Valju Kuoleman hetki, suom. Leena Krohn, antologiassa Runon portilla: ruotsalaisia ja suomenruotsalaisia runoja, valikoinut ja suomentanut Leena Krohn. WSOY 1985 ISBN 951-0-13191-1 * Ensi kerran, suom. V. Arti, nuottikokoelmissa 111 kitaralaulua, toimittanut Aapeli Vuoristo, Musiikki Fazer 1963 ja Lauluja rakkaudesta, toim. Virpi Kari & Kai Airinen. Warner/Chappell Music Finland 2002 ==Lähteet== Luokka:Ruotsalaiset kirjailijat Luokka:Vuonna 1885 syntyneet Luokka:Vuonna 1929 kuolleet Luokka:Ruotsalaiset laulaja-lauluntekijät Luokka:Ruotsalaiset toimittajat Luokka:Ruotsalaiset runoilijat
Mtsenskin kihlakunnan lady Macbeth

Mtsenskin kihlakunnan lady Macbeth () on Nikolai Leskovin pienoisromaani vuodelta 1865. Romaanin suomensi Juhani Konkka vuonna 1962. Tarinaa käytti Dmitri Šostakovitš oopperassaan Mtsenskin kihlakunnan lady Macbeth, ja Andrzej Wajda ohjasi 1961 romaanin pohjalta elokuvan Sibirska Ledi Magbet (Synnin hekumaa). Luokka:Venäläiset kirjat Luokka:Vuoden 1865 kirjat
Kauppalaki

Kauppalaki on laki, joka sisältää oikeussäännökset irtaimen omaisuuden kaupasta. Suomen nykyinen kauppalaki (355/1987) on säädetty vuonna 1987, ja se astui voimaan vuoden 1988 alussa. Ruotsissa säädettiin laki irtaimen omaisuuden kaupasta ja vaihdosta 1905. Vuonna 1906 säädettiin Tanskan kauppalaki ja vuonna 1907 Norjan kauppalaki. Islannin kauppalaki säädettiin 1911, mutta se korvattiin 1922 lailla, joka vastasi olennaisilta osiltaan Tanskan kauppalakia.Hallituksen esitys eduskunnalle kauppalaiksi (HE 93/1986) s. 4–7 Ruotsin uudistettu kauppalaki astui voimaan vuoden 1991 alussa. == Kauppalaki Suomessa == Kauppaoikeuden alaan kuuluvaa kauppalakia () sovelletaan, ellei osapuolten tekemän sopimuksen, vallitsevan käytännön tai kauppatavan mukaisesti tule toimia toisin. Kauppalaki koskee etupäässä elinkeinonharjoittajien ja yritysten keskinäisiä kauppoja, sillä elinkeinonharjoittajan ja kuluttajan väliseen kauppaan sovelletaan kuluttajansuojalakia (38/1978).Iso tietosanakirja, WSOY 1995–1997 Kuitenkin kahden yksityishenkilön välisessä kaupassa kauppalakia sovelletaan, sillä kuluttajansuojalaki ei anna suojaa osapuolille silloin, kun molemmat ovat tasavertaisesti kuluttajan asemassa. Ennen Suomen nykyisen kauppalain säätämistä sovellettiin vuoden 1734 lain kauppakaarta, jonka säännökset olivat varsin niukkoja. Se sisältää myös muita sopimustyyppejä koskevia säännöksiä, jotka osittain ovat voimassa edelleenkin. Muun muassa ostajan saantosuojasta eräissä tapauksissa on yhä voimassa kauppakaaren säännökset. Muita kaupankäyntiä sivuavia lakeja ovat osamaksukauppalaki (91/1966) ja laki varallisuusoikeudellisista oikeustoimista (228/1929) sekä vain tiettyjen tavaralajien kauppaa koskevat laki taimitarhatuotteista (190/1960), rehulaki (376/1986), lannoitelaki (377/1986), laki siementavaran kaupasta (669/1975) ja laki viljakaupasta (580/1978). Oikeuskäytäntöön vaikutti 1900-luvulla muiden Pohjoismaiden kauppalait, joita uudistettiin pohjoismaisena yhteistyönä, jolloin luotiin Suomenkin kauppalain perusta. Laki kansainvälisluonteiseen irtainten esineiden kauppaan sovellettavasta laista säädettiin 1964. Lailla saatettiin Suomessa voimaan Haagin konvention vuonna 1951 tekemä ehdotus sopimukseksi, joka tuli voimaan vasta 1964.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa VI palsta 318 Yhdistyneiden kansakuntien yleissopimus kansainvälistä tavaran kauppaa koskevista sopimuksista hyväksyttiin Wienissä 1980. Se koskee kansainvälisten tavarakauppasopimusten solmimista, sopijapuolten velvollisuuksia ja velvollisuuksien rikkomisesta johtuvia seurauksia.Hallituksen esitys 93/1986 s. 9 ==Lähteet== ===Kirjallisuutta=== * * ==Aiheesta muualla== * * * Luokka:Kauppaoikeus Luokka:Suomen laki
Ol’ Blue Eyes Is Back

Ol' Blue Eyes Is Back on Frank Sinatran albumi vuodelta 1973. Se on hänen comeback-levynsä kolmen vuoden esiintymis- ja levytystauon jälkeen. == Kappaleet == #"You Will Be My Music" (Joe Raposo) – 3:52 #"You're So Right (For What's Wrong in My Life)" (Victoria Pike, Teddy Randazzo, Roger Joyce) – 4:03 #"Winners" (Raposo) – 2:50 #"Nobody Wins" (Kris Kristofferson) – 5:10 #"Send In the Clowns" (Stephen Sondheim) – 4:10 #"Dream Away" (John Williams, Paul Williams) – 4:22 #"Let Me Try Again" (Paul Anka, Sammy Cahn, Michel Jourdon) – 3:31 #"There Used to Be a Ballpark" (Raposo) – 3:34 #"Noah" (Raposo) – 4:22 Luokka:Frank Sinatran albumit Luokka:Vuoden 1973 albumit
Esa Laaksonen

Esa Laaksonen (s. 1956) on suomalainen arkkitehti ja tietokirjailija. Hän on suunnitellut muun muassa Siilinjärven Uimalan ja Niiralan raja-aseman. Laaksonen toimi Arkkitehti-lehden päätoimittajana 1996–99. Hän on toiminut vakituisena kolumnistina Helsingin Sanomissa, Uuden Suomen internetlehdessä ja Väri ja Pinta -lehdessä. Hän kirjoittaa jatkuvasti arkkitehtuuri- ja kirja- arvioita koti- ja ulkomaisiin alan lehtiin. Laaksonen oli vuodet 1999-2020 Alvar Aalto -säätiön yhteydessä toimivan Alvar Aalto -akatemian johtaja. Hänellä on yhteinen arkkitehtitoimisto arkkitehti Kimmo Frimanin kanssa Helsingissä. Laaksonen on arkkitehtiliitto SAFAn ja Suomen arvostelijain liiton SARV jäsen. == Teokset == * * == Lähteet == * VEM och VAD 2000; 2008; 2010 Schildts * Kuka kukin on Who´s who in Finland 2011; 2015 Otava * Luokka:Suomalaiset arkkitehdit Luokka:Vuonna 1956 syntyneet Luokka:Elävät henkilöt
Uškovo

Uškovo (): *Uškovo eli Tyrisevä, Pietarin kaupungin kunnallishallintoalue, entinen Suomen Terijoen kylä *Uškovo, rautatieseisake Karjalankannaksella Pietarissa, aiemmin Tyrisevän asema *Uškovo eli Uskela tai Uskila, vanha karjalaiskylä Karjalan tasavallan Belomorskin piirissä
38628 Huya

38628 Huya on transneptuninen kohde, plutino, jonka löysi I. Ferrin 10. maaliskuuta vuonna 2000. Pikkuplaneetta on melko suuri, sillä sen läpimitta on 544 kilometriä.Occultation Section – Royal Astronomical Society of New Zealand Sen radan eksentrisyys on 0,276 ja inklinaatio 15,49°.JPL Small-Body Database Browser: 38628 Huya (2000 EB173) Huya sai nimensä eräältä guajiro- eli wayuu- kansan jumalalta. Ennen nimeämistään pikkuplaneetta tunnettiin tunnuksella 2000 EB173. Koska Huyan läpimitta on yli 400 km, se on kääpiöplaneettaehdokas. Transneptunisten kohteiden uskotaan olevan pyöreitä yli 400 kilometrisinä.Mike Brown "The Dwarf Planets" ==Katso myös== *1993 RO *1993 SB *1993 SC == Lähteet == *Numbered minor planets === Viitteet === Luokka:Transneptuniset kohteet Luokka:Kuiperin vyöhyke Luokka:Mahdolliset kääpiöplaneetat
712 Boliviana

712 Boliviana on asteroidi, joka kiertää Aurinkoa asteroidien päävyöhykkeellä Marsin ja Jupiterin välissä. Max Wolf löysi sen Heidelbergissä 19. maaliskuuta 1911. Asteroidin läpimitta on 127,57 kilometriä ja kiertoaika 4,13 vuotta. Ennen nimeämistään asteroidi tunnettiin tunnuksella 1911 LO. ==Lähteet== *JPL Small-Body Database Browser: 712 Boliviana (1911 LO) *Discovery Circumstances: Numbered Minor Planets (1)-(5000): Minor Planet Center === Viitteet === Luokka:Päävyöhykkeen asteroidit